ddrg/super_eurlex huggingface dataset:
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 25.9.2006

KOM(2006) 550 endelig

RAPPORT FRA KOMMISSIONEN TIL RÅDET

Antidumpingproceduren vedrørende importen af compactdiske til indspilning (CD-R) med oprindelse i Folkerepublikken Kina, Hongkong og Malaysia

RAPPORT FRA KOMMISSIONEN TIL RÅDET

Antidumpingproceduren vedrørende importen af compactdiske til indspilning (CD-R) med oprindelse i Folkerepublikken Kina, Hongkong og Malaysia

Denne rapport er udarbejdet i henhold til artikel 9, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1).

I forordningens artikel 9 fastsættes følgende:

"Afslutning uden indførelse af foranstaltninger, indførelse af endelig told

1. Trækkes klagen tilbage, kan proceduren afsluttes, medmindre en sådan afslutning ikke vil være i Fællesskabets interesse.

2. Fastslås det efter konsultationer, at beskyttelsesforanstaltninger er unødvendige, og rejses der ingen indvendinger i Det Rådgivende Udvalg, afsluttes undersøgelsen eller proceduren. I alle andre tilfælde forelægger Kommissionen omgående en rapport for Rådet om resultaterne af konsultationerne sammen med et forslag om, at proceduren afsluttes . Proceduren anses for afsluttet, hvis Rådet ikke inden en måned med kvalificeret flertal har truffet anden afgørelse. (understregning tilføjet) .

Efter konsultationerne om forslaget om at afslutte proceduren blev der rejst indvendinger i Det Rådgivende Udvalg. Forslaget om afslutning af sagen samt en nærmere redegørelse for konsultationen er angivet i bilaget.

Bilag:

1. Sammenfatning af udtalelserne under og efter Det Rådgivende Udvalgs møde (fremsendes udelukkende på engelsk som fortroligt materiale ("EU restricted").

2. Udkast til Kommissionens afgørelse, som indeholder begrundelserne for afslutningen af den pågældende procedure (fremsendes på alle sprog).
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.11.2006

KOM(2006) 681 endelig

MEDDELELSE FRA KOMMISSIONEN TIL RÅDET

om bidraget fra De Europæiske Fællesskabers tjenestemænd og øvrige ansatte til pensionsordningen {SEC(2006)1441}

MEDDELELSE FRA KOMMISSIONEN TIL RÅDET

om bidraget fra De Europæiske Fællesskabers tjenestemænd og øvrige ansatte til pensionsordningen

I henhold til artikel 83a i vedtægten forelægger Kommissionen hvert år Rådet en ajourført aktuarmæssig vurdering af pensionsordningen i overensstemmelse med bilag XII, artikel 1, stk. 2. Hvis denne beregning viser en afvigelse på mindst 0,25 point mellem den gældende bidragssats og den sats, der er nødvendig for at opretholde den aktuarmæssige balance, undersøger Rådet, om der er grund til at tilpasse satsen.

Eurostat har foretaget en undersøgelse af ordningen i overensstemmelse med artikel 13 i bilag XII til vedtægten, som fastslår, at den bidragssats, der er nødvendig for at opretholde den aktuarmæssige balance, er 10,4 %. Den nuværende bidragssats er 10,25 %. Det er således en afvigelse på 0,15 %, hvilket er under den tærskel, der er fastsat i artikel 83a.

Følgelig vil Kommissionen ikke for dette år fremsætte forslag om tilpasning af bidraget fra De Europæiske Fællesskabers tjenestemænd og øvrige ansatte til pensionsordningen.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 29.11.2006

KOM(2006) 773 endelig

MEDDELELSE FRA KOMMISSIONEN TIL RÅDET

Tiltrædelsesforhandlinger med Tyrkiet

MEDDELELSE FRA KOMMISSIONEN TIL RÅDET

Tiltrædelsesforhandlinger med Tyrkiet

1. Kommissionen bemærker, at Tyrkiet ikke fuldt ud har gennemført tillægsprotokollen til Ankara-aftalen, og at begrænsningerne i den frie bevægelighed for varer, herunder begrænsningerne for transportmidler, stadig er i kraft.

2. Under disse omstændigheder og med henvisning til EU's og EU-landenes erklæring af 21. september 2005 anbefaler Kommissionen, at regeringskonferencen med Tyrkiet om tiltrædelse ikke indleder forhandlinger om de kapitler, der dækker de politiske områder, der er relevante for Tyrkiets restriktioner med hensyn til Republikken Cypern, indtil Kommissionen bekræfter, at Tyrkiet har opfyldt sine forpligtelser. Det drejer sig om følgende kapitler: Kapitel 1 Fri bevægelighed for varer; Kapitel 3 Etableringsret og fri udveksling af tjenesteydelser; Kapitel 9 Finansielle tjenesteydelser; Kapitel 11 Landbrug og udvikling af landdistrikter; Kapitel 13 Fiskeri; Kapitel 14 Transportpolitik; Kapitel 29 Toldunion; og Kapitel 30 Eksterne forbindelser.

3. Desuden anbefaler Kommissionen, at intet kapitel lukkes midlertidigt, før Kommissionen har bekræftet, at Tyrkiet til fulde har gennemført sine forpligtelser med hensyn til tillægsprotokollen.

4. Kommissionen vil i sine årlige statusrapporter underrette Rådet om alle fremskridt i de spørgsmål, der er omfattet af erklæringen af 21. september 2005.

5. På baggrund af de fremskridt, der er gjort, bør arbejdet nu koncentreres om at få afsluttet screeningsprocessen. Kapitler, hvor de tekniske forberedelser er afsluttet, bør fortsat være åbne i overensstemmelse med forhandlingsrammerne.

6. Kommissionen understreger betydningen af at få genoptaget en proces, der hurtigt kan føre til fuldt udbyggede forhandlinger i 2007 under FN's auspicier om en omfattende bilæggelse af Cypern-spørgsmålet.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.3.2007

KOM(2007) 82 endelig

BERETNING FRA KOMMISSIONEN TIL RÅDET

Antidumpingprocedure vedrørende importen af pentærythritol med oprindelse i Folkerepublikken Kina, Rusland, Tyrkiet, Ukraine og Amerikas Forenede Stater

BERETNING FRA KOMMISSIONEN TIL RÅDET

Antidumpingprocedure vedrørende importen af pentærythritol med oprindelse i Folkerepublikken Kina, Rusland, Tyrkiet, Ukraine og Amerikas Forenede Stater

Denne rapport er udarbejdet i henhold til artikel 9, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1).

I forordningens artikel 9 fastsættes følgende:

"Afslutning uden indførelse af foranstaltninger, indførelse af endelig told

1. Trækkes klagen tilbage, kan proceduren afsluttes, medmindre en sådan afslutning ikke vil være i Fællesskabets interesse.

2. Fastslås det efter konsultationer, at beskyttelsesforanstaltninger er unødvendige, og rejses der ingen indvendinger i Det Rådgivende Udvalg, afsluttes undersøgelsen eller proceduren. I alle andre tilfælde forelægger Kommissionen omgående en rapport for Rådet om resultaterne af konsultationerne sammen med et forslag om, at proceduren afsluttes. Proceduren anses for afsluttet, hvis Rådet ikke inden en måned med kvalificeret flertal har truffet anden afgørelse." (Fremhævelse tilføjet).

Efter konsultationerne om forslaget om at afslutte proceduren blev der rejst indvendinger i Det Rådgivende Udvalg. Forslaget om afslutning af sagen samt en nærmere redegørelse for konsultationen er angivet i bilagene.

Bilag:

3. Sammenfatning af udtalelserne under og efter Det Rådgivende Udvalgs møde (fremsendes udelukkende på engelsk som fortroligt materiale ("EU restricted")).

4. Udkast til Kommissionens afgørelse, som indeholder begrundelserne for afslutningen af den pågældende procedure (fremsendes på alle sprog).
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 23.5.2007

KOM(2007)272 endelig

BERETNING FRA KOMMISSIONEN TIL RÅDET

Antidumpingprocedure vedrørende korte syntetiske fibre af polyester (PSF) med oprindelse i Malaysia og Taiwan

BERETNING FRA KOMMISSIONEN TIL RÅDET

Antidumpingprocedure vedrørende korte syntetiske fibre af polyester (PSF) med oprindelse i Malaysia og Taiwan

Denne rapport er udarbejdet i henhold til artikel 9, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1).

I forordningens artikel 9 fastsættes følgende:

"Afslutning uden indførelse af foranstaltninger, indførelse af endelig told

1. Trækkes klagen tilbage, kan proceduren afsluttes, medmindre en sådan afslutning ikke vil være i Fællesskabets interesse.

2. Fastslås det efter konsultationer, at beskyttelsesforanstaltninger er unødvendige, og rejses der ingen indvendinger i Det Rådgivende Udvalg, afsluttes undersøgelsen eller proceduren. I alle andre tilfælde forelægger Kommissionen omgående en rapport for Rådet om resultaterne af konsultationerne sammen med et forslag om, at proceduren afsluttes . Proceduren anses for afsluttet, hvis Rådet ikke inden en måned med kvalificeret flertal har truffet anden afgørelse." (Fremhævelse tilføjet).

Efter konsultationerne om forslaget om at afslutte proceduren blev der rejst indvendinger i Det Rådgivende Udvalg. Forslaget om afslutning af sagen samt en nærmere redegørelse for konsultationen er angivet i bilagene.

Bilag:

3. Sammenfatning af udtalelserne under og efter Det Rådgivende Udvalgs møde (fremsendes udelukkende på engelsk som fortroligt materiale ("EU restricted")).

4. Udkast til Kommissionens forordning, som indeholder begrundelserne for afslutningen af den pågældende procedure (fremsendes på alle sprog).
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.11.2007

KOM(2007) 684 endelig

MEDDELELSE FRA KOMMISSIONEN TIL RÅDET

om bidraget fra De Europæiske Fællesskabers tjenestemænd og øvrige ansatte til pensionsordningen {SEK(2007) 1466}

MEDDELELSE FRA KOMMISSIONEN TIL RÅDET

om bidraget fra De Europæiske Fællesskabers tjenestemænd og øvrige ansatte til pensionsordningen

I henhold til artikel 83a i vedtægten forelægger Kommissionen hvert år Rådet en ajourført aktuarmæssig vurdering af pensionsordningen i overensstemmelse med bilag XII, artikel 1, stk. 2. Hvis denne beregning viser en afvigelse på mindst 0,25 point mellem den gældende bidragssats og den sats, der er nødvendig for at opretholde den aktuarmæssige balance, undersøger Rådet, om der er grund til at tilpasse satsen.

Eurostat har foretaget en undersøgelse af ordningen i overensstemmelse med artikel 13 i bilag XII til vedtægten, som fastslår, at den bidragssats, der er nødvendig for at opretholde den aktuarmæssige balance, er 10,3 %. Den nuværende bidragssats er 10,25 %. Det er således en afvigelse på 0,05 %, hvilket er under den tærskel, der er fastsat i artikel 83a.

Følgelig vil Kommissionen ikke for dette år fremsætte forslag om tilpasning af bidraget fra De Europæiske Fællesskabers tjenestemænd og øvrige ansatte til pensionsordningen.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 18.2.2008

KOM(2008) 96 endelig

RAPPORT FRA KOMMISSIONEN TIL RÅDET

Antidumpingprocedure vedrørende importen af polyvinylalkohol (PVA) med oprindelse i Folkerepublikken Kina og Taiwan

RAPPORT FRA KOMMISSIONEN TIL RÅDET

Antidumpingprocedure vedrørende importen af polyvinylalkohol (PVA) med oprindelse i Folkerepublikken Kina og Taiwan

Denne rapport er udarbejdet i henhold til artikel 9, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1, senest ændret ved Rådets forordning (EF) nr. 2117/2005 af 21. december 2005, EUT L 340 af 23.12.2005, s. 17).

I forordningens artikel 9 fastsættes følgende:

"Afslutning uden indførelse af foranstaltninger; indførelse af endelig told

1. Trækkes klagen tilbage, kan proceduren afsluttes, medmindre en sådan afslutning ikke vil være i Fællesskabets interesse.

2. Fastslås det efter konsultationer, at beskyttelsesforanstaltninger er unødvendige, og rejses der ingen indvendinger i Det Rådgivende Udvalg, afsluttes undersøgelsen eller proceduren. I alle andre tilfælde forelægger Kommissionen omgående en rapport for Rådet om resultaterne af konsultationerne sammen med et forslag om, at proceduren afsluttes . Proceduren anses for afsluttet, hvis Rådet ikke inden en måned med kvalificeret flertal har truffet anden afgørelse." (Fremhævelse tilføjet) .

Efter konsultationerne om forslaget om at afslutte proceduren blev der rejst indvendinger i Det Rådgivende Udvalg. Forslaget om afslutning af sagen samt en nærmere redegørelse for konsultationen er angivet i bilagene.

Bilag :

3. Sammenfatning af udtalelserne under og efter Det Rådgivende Udvalgs møde (på engelsk).

4. Udkast til Kommissionens afgørelse, som indeholder begrundelserne for afslutningen af den pågældende procedure.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.5.2008

KOM(2008) 239 endelig

RAPPORT FRA KOMMISSIONEN TIL RÅDET OG EUROPA-PARLAMENTET

om udvikling en af anden generation af Schengeninformationssystemet (SIS II) Statusrapport juli-december 2007 (SEK(2008) 552)

1. INDLEDNING

I denne statusrapport beskrives Kommissionens arbejde i anden halvdel af 2007 i forbindelse med udviklingen af anden generation af Schengeninformationssystemet (SIS II). Den fremlægges i overensstemmelse med artikel 6 i Rådets forordning (EF) nr. 2424/2001 af 6. december 2001 om udviklingen af anden generation af Schengen-informationssystemet (SIS II) for Rådet og Europa-Parlamentet.

2. DE VIGTIGSTE RESULTATER I DEN PÅGÆLDENDE PERIODE

2.1. Netværksinstallation og testning

SIS II-projektet omfatter levering af et wide area-netværk, der opfylder kravene for så vidt angår tilgængelighed, sikkerhed, geografisk dækning og serviceniveau, således at alle de nationale systemer og det centrale system kan kommunikere. Alle medlemsstaternes hovedsites og langt de fleste af deres backup-sites har været koblet til s-Testa-netværket siden november 2007.

2.2. Det centrale SIS II

Der er blevet gennemført systemløsningstest for at kontrollere, at det centrale SIS II-system på de centrale sites overholder den tekniske specifikation.

2.3. Forberedelse til migration og integration

I 2006 blev der i samarbejde med medlemsstaternes eksperter udarbejdet en migrationsplan med henblik på at flytte SIS 1+ til SIS II. Med afslutningen af SISone4All-projektet steg antallet af medlemsstater og dermed også kompleksiteten i forbindelse med forvaltningen af migrationen. Der er inden for rammerne af SIS II-udvalget blevet nedsat en migrationsarbejdsgruppe, der har mandat til at fremsætte konkrete forslag til en samlet og sammenhængende strategi og en plan på højt niveau for forberedelsen og gennemførelsen i tide af migrationen fra SIS 1+ til SIS II, herunder risikoanalyse og beredskabsplan.

3. KONKLUSIONER

Første fase af testene af det centrale SIS II, der ikke omfatter deltagelse af medlemsstaterne, er afsluttet. Medlemsstaterne er begyndt at teste deres nationale systemer. Trods en række startvanskeligheder, der har påvirket det planlægningsmæssige spillerum i den samlede projekttidsplan negativt, er netværket mellem medlemsstaterne og de to sites med det centrale SIS II-system nu stabilt. Der er dog opstået visse forsinkelser i forbindelse med projektet de seneste seks måneder, idet SIS II-forskriftsudvalget har afgivet en negativ udtalelse om udkastet til Kommissionens afgørelse om testning, og der har været problemer i forbindelse med migrationen og varigheden af de samlede test. De igangværende drøftelser vil være afgørende for, i hvor høj grad den samlede planlægning vil blive påvirket.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 20.5.2009

KOM(2009) 249 endelig

MEDDELELSE FRA KOMMISSIONEN TIL RÅDET

om forhandlingerne om en protokol til De Forenede Nationers rammekonvention om klimaændringer og en ændring af Kyoto-protokollen

MEDDELELSE FRA KOMMISSIONEN TIL RÅDET

om forhandlingerne om en protokol til De Forenede Nationers rammekonvention om klimaændringer og en ændring af Kyoto-protokollen

Der føres forhandlinger om det fremtidige internationale klimaregime i to parallelle arbejdsgrupper under De Forenede Nationers rammekonvention om klimaændringer (UNFCCC) og Kyoto-protokollen: Ad hoc-gruppen vedrørende en Langsigtet Samarbejdsindsats under Konventionen (AWG-LCA) og Ad hoc-gruppen vedrørende Yderligere Forpligtelser for Bilag I-parterne under Kyoto-protokollen (AWG-KP).

Fællesskabet og medlemsstaterne har forpligtet sig til at nå frem til en global, samlet klimaaftale i København i december 2009. En sådan aftale kan antage forskellige juridiske former. Den kan f.eks. bestå i en vidtrækkende ændring af Kyoto-protokollen eller en ny protokol under UNFCCC. En kombination af bindende og ikke-juridisk bindende instrumenter er også en mulighed.

Der er en række proceduremæssige krav, som skal være opfyldt, for at der kan vedtages en juridisk bindende aftale i København. Teksten til eventuelle forslag til protokol eller ændringer skal foreslås af en part mindst seks måneder før mødet i København ("6-månedersreglen").

UNFCCC's sekretariat modtog sidst i april et udkast til parternes forslag. Et af dem, et forslag fra Japan til en ny protokol under UNFCCC, opfylder 6-månedersreglen under UNFCCC. Det er derfor muligt at vedtage en ny protokol under konventionen i København. Hidtil er der ikke fremlagt andre formelle forslag under Kyoto-protokollen. For at sikre at det fortsat er muligt at vedtage en vidtrækkende ændring af nævnte protokol, og hvis der ikke fremsættes hensigtsmæssige forslag fra andre parter, foreslår Kommissionen for det kommende 8. møde i AWGKP (2.-12. juni 2009) følgende:

1. Fællesskabet og medlemsstaterne fremsætter forslag til en vidtrækkende ændring af Kyoto-protokollen med henblik på vedtagelse på COP15 i København, i overensstemmelse med artikel 20 i Kyoto-protokollen

2. den foreslåede ændrings indhold kunne være en kombination af de seneste forhandlingstekster, der er forelagt af formanden for AWGKP, og de seneste forslag, Fællesskabet og medlemsstaterne har sendt til UNFCCC-sekretariatet

3. Fællesskabet og medlemsstaterne erklærer, at dette forslag fremsættes for at opfylde de proceduremæssige krav for, at der kan vedtages en ny protokol og ændring på COP15, og at forslaget ikke berører deres endelige stillingtagen i forhandlingerne.

Fællesskabet og medlemsstaterne bør samarbejde tæt under COP15 og under de forberedende møder forud herfor for at sikre, at eventuelle juridiske instrumenter, der vedtages på COP15, opfylder de mål, der er fastlagt i Rådets konklusioner af 3. marts 2009 og senere konklusioner, der måtte blive vedtaget med henblik på COP15.
FORSLAG til Den Europæiske Unions almindelige budget for regnskabsåret 2011 /* */





|| EUROPA-KOMMISSIONEN Brussels, 15.6.2010 KOM(2010)300 endelig DOKUMENTER FORSLAG til Den Europæiske Unions almindelige budget for regnskabsåret 2011 ALMINDELIG GENNEMGANG http://eur-lex.europa.eu/budget/data/DB_2011/DA/SEC00.pdf || EUROPA-KOMMISSIONEN Brussels, 15.6.2010 KOM(2010)300 endelig DOKUMENTER FORSLAG til Den Europæiske Unions almindelige budget for regnskabsåret 2011 ALMINDELIG OVERSIGT OVER INDTÆGTER A. Indledning og finansiering af det almindelige budget B. Almindelig oversigt over indtægter efter budgetpost C. Personale D. Fast ejendom http://eur-lex.europa.eu/budget/data/DB_2011/DA/GenRev.pdf || EUROPA-KOMMISSIONEN Brussels, 15.6.2010 KOM(2010)300 endelig DOKUMENTER FORSLAG til Den Europæiske Unions almindelige budget for regnskabsåret 2011 BIND 3 SEKTION III KOMMISSIONEN Indtægter Udgifter Bilag — Publikationskontoret — Det Europæiske Kontor for Bekæmpelse af Svig — Det Europæiske Personaleudvælgelseskontor — Kontoret for Forvaltning og Fastsættelse af Individuelle Rettigheder — Kontoret for Infrastruktur og Logistik i Bruxelles — Kontoret for Infrastruktur og Logistik i Luxembourg — Det Europæiske Økonomiske Samarbejdsområde — Liste over budgetposter, som er åbne for kandidatlande — Lånoptagelse og långivning – lånoptagelse og långivning med sikkerhedsstillelse over det almindelige budget — Generel liste over ændringer i kontoplanen i budgetforslaget for 2011 i forhold til budgettet for 2010 Personale — Kommissionen — Kontorer — Organer, der er oprettet af Den Europæiske Union og har status som juridisk person http://eur-lex.europa.eu/budget/data/DB_2011/DA/SEC03.pdf
om anmodningen om at fremlægge et forslag om førtidspensionsordningen for EU-tjenestemænd

Den 25. oktober 2010 vedtog Rådet nogle konklusioner, hvori Kommissionen blev opfordret til inden medio 2011 at fremlægge et forslag om ændring af personalevedtægten. Formålet med et sådant forslag skulle være enten at ophæve artikel 9, stk. 2, i bilag VIII til personalevedtægten eller at foretage en væsentlig omformulering af artiklen under hensyntagen til de bekymringer, der blev givet udtryk for i Rådets konklusioner. Kommissionen har i henhold til artikel 241 i TEUF mulighed for ikke at fremsætte et forslag, men skal i så fald give Rådet en begrundelse herfor.

Kommissionen gør Rådet opmærksom på, at artikel 9, stk. 2, i bilag VIII til personalevedtægten blev vedtaget i 2004 som et personaleforvaltningsredskab. Dette redskab har gjort det muligt for EU-institutionerne at undgå den tidligere fratrædelsesordning (" dégagement "), og det har gjort det lettere at ansætte personale fra de nye medlemsstater (EU10 og EU2). Det indgik i en samlet pakke, som blev aftalt mellem Rådet, Kommissionen og fagforeningerne.

Kommissionen vil gerne understrege, at tallene i den rapport, der er fremlagt for Rådet, gælder for den umiddelbare fremtid, således som det kræves i personalevedtægten. Samtidig kan Kommissionen ikke se nogen begrundelse for, at Rådet skulle antage, at ordningen ikke skulle være budgetneutral på lang sigt. Førtidspensionsordningen er siden 2004 blevet forvaltet i fællesskab mellem alle institutioner, jf. definitionen i artikel 1a, stk. 2, og 1b i personalevedtægten. Institutionerne har udelukkende handlet i tjenestens interesse og kun anvendt ordningen i et begrænset antal tilfælde. Ordningen er (med en beklagelig, men meget begrænset undtagelse) blevet anvendt i overensstemmelse med de begrænsninger, der er fastsat i artikel 9, stk. 2, i bilag VIII til personalevedtægten.

Kommissionen gør desuden Rådet opmærksom på, at satsen de seneste år har været på 10 % som følge af de særlige virkninger af udvidelsen. Der er ingen grund til at tro, at denne maksimumssats vil blive nået hvert år.

Artikel 9, stk. 2, er henvendt til alle institutioner, og alle institutioner skal deltage i den fælles forvaltning af ordningen. Kommissionen har ikke mulighed for ensidigt at begrænse de øvrige institutioners udøvelse af deres beføjelser som ansættelsesmyndighed, hvad angår førtidspensionering. Institutionerne har imidlertid på grundlag af et forslag fra Kommissionen accepteret at anvende den skønsmargen, de har som ansættelsesmyndighed, og med virkning for 2010-2011 at anvende en sats på ca. 8 %, som er fastsat under henvisning til, at overgangsperioden for ansættelse af statsborgere fra EU-10 er slut, men at det fortsat er nødvendigt at ansætte personale fra EU-2-medlemsstaterne.

Af ovennævnte årsager mener Kommissionen således ikke, at der på nuværende tidspunkt er grund til at revidere artikel 9, stk. 2, i bilag VIII til personalevedtægten. Den vil imidlertid på passende måde tage hensyn til Rådets bekymringer, når den fremsætter forslag om ændring af personalevedtægten.